ПРАВА И ЗАДЪЛЖЕНИЯ НА ЧЛЕНОВЕТЕ НА БАПЗГ
( съгл. Законa за съсловните организации на медицинските сестри, акушерките и асоциираните медицински специалисти, на зъботехниците и на помощник-фармацевтите, загл. изм. - ДВ, бр. 91 от 2018 г.)

Членове на Асоциацията могат да бъдат дееспособни физически лица, които отговарят на изискванията в чл.4 и 5 от Закона за съсловната организация.
1. Членовете на БАПЗГ имат право:
1.1. да избират и да бъдат избирани в органите на БАПЗГ и на Регионалните колегии;
1.2. да се ползват от закрилата на Асоциацията при спорове, свързани с упражняването на професията;
1.3. на материална помощ в случаи на оттегляне от работа, загубена работоспособност, както и на семействата им в случай на тяхната смърт, съгласно устава;
1.4. да бъдат информирани за дейността на БАПЗГ;
1.5. да търсят съдействието на БАПЗГ за професионалното си усъвършенстване;
1.6. на достъп до обстоятелствата, вписани в регистъра; 
2. Членовете на БАПЗГ са длъжни да:
2.1. упражняват своята професия в съответствие с Кодекса за професионална етика и в рамките на своите компетенции;
2.2. прилагат правилата за добрата практика по здравни грижи;
2.3. спазват Устава;
2.4. уведомяват Управителния съвет на Регионалната колегия, в която членуват за промените, свързан и с упражняването на професията;
2.5. повишават професионалната си квалификация чрез
продължаващото медицинско обучение.
2.6. Внасят редовно членския си внос.
3. Гражданите на държава - членка на Европейския съюз и Европейското икономическо пространство, които оказват медицинска помощ при условията и по реда на част втора от Закона за признаване на професионални квалификации, спазват правилата за професионално поведение с професионален, нормативен или административен характер, включително кодекса за професионална етика и правилата за добра практика по чл. 8, ал. 1, т. 5. от ЗСОМСААМСЗПФ.
4. Членовете на съответната съсловна организация носят отговорност за следните нарушения, допуснати при изпълнение на професионалните им задължения:
4.1. неспазване на правилата, предвидени в този закон и в Кодекса за професионална етика;
4. 2.  неспазване на правилата за добра медицинска практика по здравни грижи в съответната професионална област се осъществява от Изпълнителна агенция "Медицински надзор" по реда на Закона за лечебните заведения съвместно с БАПЗГ, БАЗ и БАПФ.
4.3. невнасяне на членски внос за период по-дълъг от  6 (шест) месеца.
4.4. системно неизпълнение на задълженията, съставляващо отсъствия от три последователни заседания (присъствено или виртуално) на съответния орган на национално или регионално равнище, без уважителни причини и при липса на обратна връзка.
4.5. действия уронващи престижа и доброто име на съсловната организация
4.6. системно нарушение на правилата за събиране и разходване на средствата на БАПЗГ
[bookmark: _GoBack]5. За нарушения по чл. 40, ал. 1, т. 1 на членовете на съответната съсловна организация могат да бъдат налагани следните наказания:
5.1. порицание;
5.2. глоба в размер от една до пет минимални работни заплати;
5.3. заличаване от регистъра за срок от три месеца до три години.
6. Комисиите по професионална етика на регионалните колегии на съответната съсловна организация разглеждат жалби за нарушения по чл. 40, ал. 1, т. 1.
6.1. Нарушенията се установяват с акт за констатирано нарушение. Актове има право да съставя всеки член на комисията по професионална етика към регионалната колегия на съответната съсловна организация.
 6.2. Наказателните постановления се издават от председателя на Управителния съвет на Регионалната колегия на съответната съсловна организация.
6.3. Препис от наказателното постановление се изпраща на ръководителя на здравното
заведение, в което работи наказаното лице.
6.4.Съставянето на актовете, издаването и обжалването на наказателните постановления по този закон се извършват съгласно Закона за административните нарушения и наказания.
6.5. Налагането на наказанията не изключва търсенето на наказателна или гражданска отговорност или на дисциплинарна отговорност по Кодекса на труда. При разглеждането на жалби органите по чл. 42 и 36 от Закона констатират данни за други нарушения извън тези те сигнализират компетентните органи за търсене на отговорност.



 

